CELEX: C2005/193/49
Language: sl
Date: 2005-08-06 00:00:00
Title: Zadeva T-192/05: Tožba Franky Callewaert in ostalih proti Komisiji Evropskih skupnosti, vložena dne 4. maja 2005

6.8.2005   
            
            
               SL
            
            
               Uradni list Evropske unije
            
            
               C 193/29
            
         Tožba Franky Callewaert in ostalih proti Komisiji Evropskih skupnosti, vložena dne 4. maja 2005
   (Zadeva T-192/05)
   (2005/C 193/49)
   Jezik postopka: francoščina
   Franky Callewaert, stanujoč v Roeselaru (Belgija), in ostali, ki jih zastopata Georges Vandersanden in Laure Levi, avocats, so dne 4. maja 2005 na Sodišču prve stopnje Evropskih skupnosti vložili tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično razporeditev v naziv tožečih strank, navedeno v njihovih odločbah o zaposlitvi, kolikor ta razporeditev temelji na členu 12(3) Priloge XIII novih Kadrovskih predpisov;
            
         
               —
            
            
               obnovi kariero tožečih strank (vključno z valorizacijo izkušenj v tako korigiranem nazivu, njihovih pravica do napredovanja in njihovih pravic do pokojnine), od naziva, v katerega bi morali biti imenovane na osnovi obvestila o javnem natečaju, po katerem so bile uvrščene na čakalni seznam, bodisi v naziv, naveden v tem obvestilu o javnem natečaju, bodisi v naziv, enakovreden njegovi ustreznici po razporeditvi iz novih Kadrovskih predpisov (in v ustrezen plačilni razred v skladu s pravili, ki so veljala pred 1. majem 2004) od odločbe o njihovem imenovanju;
            
         
               —
            
            
               odobri tožečim strankam zamudne obresti na osnovi obrestne mere, ki jo določi Evropska centralna banka za glavne postopke refinanciranja, ki se uporablja v zadevnem obdobju, povišana za dve točki, za celoto zneskov, ki ustrezajo razliki med plačilom, ki ustreza njihovi razporeditvi, navedeni v odločbi o zaposlitvi, in razporeditvi, do katere naj bi bili upravičeni do dneva odločbe o njihovi pravilni razporeditvi v naziv;
            
         
               —
            
            
               Komisiji naloži plačilo stroškov v celoti.
            
         Tožbeni razlogi in bistvene trditve
   Tožbeni razlogi in bistvene trditve so enaki tistim v zadevi T-58/05 in podobni tistim v zadevah T-130/05, T-160/05, T-162/05, T-164/05, T-170/05 in T-183/05.